LIETUVOS RESPUBLIKOS KRAŠTO APSAUGOS MINISTERIJA

Biudžetinė įstaiga, Totorių g. 25, LT-01121 Vilnius, tel.: (8 5) 273 5501 / 262 4821, faks. (8 5) 212 6082, el. p. kam@kam.lt.

Duomenys kaupiami ir saugomi Juridinių asmenų registre, kodas 188602751, PVM mokėtojo kodas LT 100001016116

Lietuvos Respublikos Vyriausybei	2016-10- Nr.

DĖL LIETUVOS RESPUBLIKOS VYRIAUSYBĖS NUTARIMO PROJEKTO

Teikiame Lietuvos Respublikos Vyriausybės nutarimo „Dėl Asmenų, pretenduojančių gauti leidimą dirbti ar susipažinti su įslaptinta informacija, tikrinimo ir teisės dirbti ar susipažinti su įslaptinta informacija, žymima slaptumo žyma „Riboto naudojimo“, suteikimo tvarkos aprašo patvirtinimo“ projektą (toliau – Nutarimo projektas).

Nutarimo projektas parengtas įgyvendinant Lietuvos Respublikos valstybės ir tarnybos paslapčių įstatymo Nr. VIII-1443 pakeitimo įstatymu Nr. XII-2375 pakeisto Lietuvos Respublikos valstybės ir tarnybos paslapčių įstatymo (toliau – Įstatymas) nuostatas.

Nutarimo projekto tikslas – nustatyti asmenų, pretenduojančių gauti leidimą dirbti ar susipažinti su įslaptinta informacija, tikrinimo ir teisės dirbti ar susipažinti su įslaptinta informacija, žymima slaptumo žyma „Riboto naudojimo“, suteikimo tvarką.

Nutarimo projekto 2 punktu siūloma pakeisti tvirtinamo aprašo 6 punktą ir numatyti, kad nuo 2018 m. spalio 1 d. asmenys, pretenduojantys gauti leidimą, dokumentus pasirašytų elektroniniu parašu. Toks pereinamasis laikotarpis nustatytas atsižvelgiant į tai, kad dar ne visi paslapčių subjektai, tiekėjai ar asmenys, pretenduojantys gauti leidimus dirbti su įslaptinta informacija, yra pasirengę dokumentus pasirašyti elektroniniu parašu.

Nutarimui įgyvendinti papildomų biudžeto lėšų nereikės. Priėmus nutarimą, neigiamų pasekmių nenumatoma.

Atsižvelgiant į tai, kad Nutarimo projektu įgyvendinamos Įstatymo nuostatos, ir vadovaujantis Numatomo teisinio reguliavimo poveikio vertinimo metodikos, patvirtintos Lietuvos Respublikos Vyriausybės 2003 m. vasario 26 d. nutarimu Nr. 276 „Dėl Numatomo teisinio reguliavimo poveikio vertinimo metodikos patvirtinimo“, 4 punktu, numatomo teisinio reguliavimo poveikio vertinimas neatliekamas.

Nutarimo projektas paskelbtas Lietuvos Respublikos Seimo kanceliarijos teisės aktų informacinėje sistemoje.

Nutarimo projektas Europos Sąjungos teisės aktų neperkelia ir neįgyvendina.

Nutarimo projektas nenotifikuotinas Europos Komisijai.

Nutarimo projektas vertinti buvo pateiktas Lietuvos Respublikos valstybės saugumo departamentui, Lietuvos Respublikos vidaus reikalų ministerijai, Lietuvos Respublikos teisingumo ministerijai. Nutarimo projektas be pastabų suderintas su Lietuvos Respublikos vidaus reikalų ministerija. Atsižvelgta į visas Lietuvos Respublikos teisingumo ministerijos, Lietuvos Respublikos valstybės saugumo departamento pastabas ir pasiūlymus arba tai suderinta darbo tvarka.

Pateikus Nutarimo projektą Lietuvos Respublikos Vyriausybei, buvo gauta Lietuvos Respublikos Vyriausybės kanceliarijos Teisės departamento pastabų ir pasiūlymų, į didžiąją jų dalį atsižvelgta. Dėl pastabų, į kurias neatsižvelgta, pridedama derinimo pažyma. Lietuvos Respublikos Vyriausybės kanceliarijos Nacionalinio saugumo ir krizių valdymo skyrius pastabų dėl Nutarimo projekto neturėjo.

Nutarimo projektą parengė pagal kompetenciją atsakinga Lietuvos Respublikos valstybės saugumo departamento valdyba (tiesioginio rengėjo tel. 8 706 66 767, el. p. nsa@vsd.lt). Nutarimo projekto rengimą koordinavo Lietuvos Respublikos krašto apsaugos ministerijos Administracijos departamento (Veiklos administravimo skyriaus vedėjas, atliekantis departamento direktoriaus funkcijas, Alnis Kiškis, tel. (8 5) 273 5556) Informacijos apsaugos skyriaus vedėjas Darius Valatkevičius, tel. (8 5) 265 7522, el. p. darius.valatkevicius@kam.lt.

PRIDEDAMA:

Nutarimo projektas, 36 lapai.

Derinimo pažyma, 3 lapai.

Lietuvos Respublikos valstybės saugumo departamento 2016 m. rugsėjo 15 d. rašto Nr. 18-6886 kopija, 2 lapai.

Lietuvos Respublikos vidaus reikalų ministerijos 2016 m. rugsėjo 19 d. rašto Nr. 1D-5639 kopija, 1 lapas.

Lietuvos Respublikos teisingumo ministerijos 2016 m. rugsėjo 19 d. rašto Nr. (1.36.)2T-1114 kopija, 2 lapai.

Lietuvos Respublikos Vyriausybės kanceliarijos Teisės departamento 2016 m. rugsėjo 29 d. išvados Nr. NV-3033 kopija, 8 lapai.

Lietuvos Respublikos Vyriausybės kanceliarijos Nacionalinio saugumo ir krizių valdymo skyriaus pažymos Nr. NV-3070 kopija, 1 lapas.

Krašto apsaugos viceministras Antanas Valys

Darius Valatkevičius, tel. (8 5) 265 7522, el. p. darius.valatkevicius@kam.lt